**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 2 ครั้งที่ 1**

**ประจำปี 2564**

**วันที่ 13 เดือน สิงหาคม พ.ศ.2564**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายเวียงชัย ยิ่งยืน | สมาชิกสภา อบต. หมู่ที่ 7 | เวียงชัย ยิ่งยืน |
| 10 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 11 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นายนรินทร์ ศรีอุทา | รองปลัด อบต. | นรินทร์ ศรีอุทา |
| 3 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 4 | นายศุภชัย นาอุดม | ผอ. กองช่าง | ศุภชัย นาอุดม |
| 5 | นางมลิวรรณ ประชาชัย | ผอ. กองการศึกษาฯ | มลิวรรณ ประชาชัย |
| 6 | นายสุวนัย สาวะริพล | ผอ. กองสาธารณสุขฯ |  |
| 7 | นายวิทยา ชาปู่ | นักพัฒนาชุมชน รักษาราชการแทน ผอ. กองสวัสดิการสังคม | วิทยา ชาปู่ |
| 8 | นายเพชร ลามคำ | นักวิเคราะห์นโยบายและแผน | เพชร ลามคำ |

-1-

**เริ่มประชุมเวลา 09.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 11 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 8 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** เรื่องที่ประธานแจ้งต่อที่ประชุม

ประธาน 1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ประจำปี 2564

ตามประกาศสภาองค์การบริหารส่วนตำบลนาสิงห์ ลงวันที่ 4 สิงหาคม 2564 ได้เรียกประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2564 เป็นเวลา 15 วัน โดยเริ่มตั้งแต่วันที่ 13 สิงหาคม 2564 จนถึงวันที่ 28 สิงหาคม 2564 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

1.2 การนัดประชุมสภาองค์การบริหารส่วนตำบลนาสิงห์สมัยสามัญ สมัยที่ 2 ประจำปี 2564

ตามหนังสือที่ บก 77301/ว 010 ลงวันที่ 6 สิงหาคม 2564 ได้นัดประชุมสภาองค์การบริหารส่วนตำบล สมัยสามัญ สมัยที่ 2 ครั้งที่ 1 ประจำปี 2564 ในวันที่ 13 สิงหาคม 2564 (วันนี้) ตั้งแต่เวลา 09.00 น. เป็นต้นไป ณ ห้องประชุมเทพสิงขร องค์การบริหารส่วนตำบลนาสิงห์ เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2565 รายละเอียดปรากฏตามระเบียบวาระการประชุมฯที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ 1 ประจำปี 2564 เมื่อวันที่ 9 มิถุนายน 2564**

ประธาน ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม มีมติที่ประชุมเห็นชอบรับรองรายงานการประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ 1 ประจำปี 2564 เมื่อวันที่ 9 มิถุนายน โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

-2-

**ระเบียบวาระที่ 3 3.1 เรื่องการพิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2565 ในวาระที่ 1 (ขั้นรับหลักการ)**

ประธาน ด้วยนายกองค์การบริหารส่วนตำบลได้ยื่นเสนอร่างข้อบัญญัติงบประมาณรายจ่ายประจำปีงบประมาณ พ.ศ.2565 เพื่อให้สภาองค์การบริหารส่วนตำบลพิจารณาให้ความเห็นชอบตามมาตรา 87 วรรคหนึ่งและวรรคหกแห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 รายละเอียดปรากฏตามเอกสารที่ได้จัดส่งให้สมาชิกทุกท่านไปพร้อมกับหนังสือนัดประชุมในครั้งนี้ โดยสรุปร่างข้อบัญญัติงบประมาณรายจ่ายประจำปีฉบับนี้ ได้จัดทำด้วยระบบคอมพิวเตอร์ หรือระบบ e-LAAS แยกเป็น 3 ส่วน คือ

1) ส่วนที่ 1 คำแถลงประกอบงบประมาณรายจ่ายประจำปีงบประมาณ พ.ศ.2565

2) ส่วนที่ 2 ข้อบัญญัติองค์การบริหารส่วนตำบลเรื่องงบประมาณรายจ่ายประจำปีงบประมาณ พ.ศ.2565 ประกอบด้วย

2.1) หลักการและเหตุผลประกอบร่างข้อบัญญัติงบประมาณรายจ่ายประจำปีงบประมาณ พ.ศ.2565

2.2) ข้อบัญญัติงบประมาณรายจ่ายประจำปีงบประมาณ พ.ศ.2565

3) ส่วนที่ 3 รายละเอียดประกอบข้อบัญญัติงบประมาณรายจ่ายประจำปีงบประมาณ พ.ศ. 2565 ประกอบด้วย

3.1) รายจ่ายตามแผนงานและงบรายจ่าย

3.2) รายงานประมาณการรายรับ

3.3) รายงานรายละเอียดประมาณการรายรับงบประมาณรายจ่ายทั่วไป

3.4) รายงานประมาณการรายจ่าย

3.5) รายงานรายละเอียดประมาณการรายจ่ายงบประมาณรายจ่ายทั่วไป

และได้เชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง(ฉบับที่ 6) พ.ศ.2552

**มาตรา 87 วรรคหนึ่งกำหนดว่า** งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด

**และวรรคหกกำหนดว่า**ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สภาองค์การ

-3-

บริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นเวลากำหนดดังกล่าวแล้ว ถ้าหากสภาองค์การบริหารส่วนตำบลพิจารณาไม่แล้วเสร็จให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

ประธาน ขอเชิญนายกองค์การบริหารส่วนตำบลแถลงงบประมาณรายจ่ายประจำปีงบประมาณ พ.ศ.2565 เพื่อให้สมาชิกได้รับทราบและใช้ประกอบการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2565 ในลำดับต่อไป

ปลัด อบต. **คำแถลงงบประมาณประกอบงบประมาณรายจ่ายประจำปีงบประมาณ พ.ศ.**

ปฏิบัติหน้าที่ **2565**

นายก อบต. เรียนท่านประธานสภาฯ และสมาชิกสภาองค์การบริหารส่วนตำบลนาสิงห์

บัดนี้ถึงเวลาที่คณะผู้บริหารขององค์การบริหารส่วนตำบลนาสิงห์ จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลนาสิงห์อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลนาสิงห์จึงขอชี้แจงให้ท่านประธานและสมาชิกสภาองค์การบริหารส่วนตำบลทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2565 ดังต่อไปนี้

**1. สถานะการคลัง**

1.1 งบประมาณรายจ่ายทั่วไป

ในปีงบประมาณ พ.ศ.2564 ณ วันที่ 30 กรกฎาคม 2564 องค์กรปกครองส่วนท้องถิ่นมีสถานะการเงิน ดังนี้

1.1.1 เงินฝากธนาคารทั้งสิ้น 27,494,595.26 บาท

1.1.2 เงินสะสม 39,191,016.39 บาท

1.1.3 ทุนสำรองเงินสะสม 9,553,960.09 บาท

1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 1 โครงการ รวม 16,889.00 บาท

1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 9 โครงการ รวม 279,903.00 บาท

1.2 เงินกู้คงค้าง 0.00 บาท

**2. การบริหารงบประมาณ ในปีงบประมาณ 2564** ณ วันที่ 30 กรกฎาคม พ.ศ. 2564

(1) รายรับจริงทั้งสิ้น 33,662,758.97 บาท ประกอบด้วย

หมวดภาษีอากร จำนวน 33,570.58 บาท

หมวดค่าธรรมเนียม ค่าปรับ และใบอนุญาต จำนวน 281,357.90 บาท

หมวดรายได้จากทรัพย์สิน จำนวน 61,331.89 บาท

หมวดรายได้จากสาธารณูปโภค และกิจการพาณิชย์ จำนวน 412,660.00 บาท

หมวดรายได้เบ็ดเตล็ด จำนวน 240,156.24 บาท

หมวดรายได้จากทุน จำนวน 360.00 บาท

หมวดภาษีจัดสรร จำนวน 14,381,339.52 บาท

หมวดเงินอุดหนุนทั่วไป จำนวน 18,251,982.84 บาท

(2) เงินอุดหนุนที่รัฐบาลให้โดยระบุวัตถุประสงค์ จำนวน 14,261,736.00 บาท

-4-

(3) รายจ่ายจริง จำนวน 27,075,567.81 บาท ประกอบด้วย

|  |  |  |  |
| --- | --- | --- | --- |
| งบกลาง จำนวน | 7,999,443.00 | | บาท |
| งบบุคลากร จำนวน | 7,624,563.00 | | บาท |
| งบดำเนินงาน จำนวน | 6,128,389.68 | | บาท |
| งบลงทุน จำนวน | 3,211,172.13 | | บาท |
| งบเงินอุดหนุน จำนวน | 2,112,000.00 | บาท | |
| งบรายจ่ายอื่น จำนวน | 0.00 | | บาท |

(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 11,201,736.00 บาท

(5) มีรายจ่ายเงินสะสมเพื่อดำเนินการตามอำนาจหน้าที่ จำนวน 0.00 บาท

(6) รายจ่ายที่จ่ายจากเงินทุนสำรองเงินสะสม จำนวน 0.00 บาท

(7) รายจ่ายที่จ่ายจากเงินกู้ จำนวน 0.00 บาท

**คำแถลงงบประมาณประกอบงบประมาณรายรับประจำปีงบประมาณ พ.ศ. 2565**

|  |  |  |  |  |
| --- | --- | --- | --- | --- |
|  | | **รายรับจริง ปี 2563** | **ประมาณการ ปี 2564** | **ประมาณการ ปี 2565** |
| **รายได้จัดเก็บเอง** | |  |  |  |
|  | หมวดภาษีอากร | 35,574.68 | 76,000.00 | 84,000.00 |
|  | หมวดค่าธรรมเนียม ค่าปรับ และใบอนุญาต | 288,464.60 | 324,880.00 | 433,000.00 |
|  | หมวดรายได้จากทรัพย์สิน | 143,881.31 | 101,000.00 | 101,000.00 |
|  | หมวดรายได้จากสาธารณูปโภคและกิจการพาณิชย์ | 529,342.00 | 550,000.00 | 550,000.00 |
|  | หมวดรายได้เบ็ดเตล็ด | 164,650.00 | 150,500.00 | 200,500.00 |
| หมวดรายได้จากทุน | | 163,550.00 | 3,100.00 | 100,000.00 |
| **รวมรายได้จัดเก็บเอง** | | **1,325,462.59** | **1,205,480.00** | **1,468,500.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | |  |  |  |
|  | หมวดภาษีจัดสรร | 16,763,158.01 | 17,095,000.00 | 17,155,000.00 |
| **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | **16,763,158.01** | **17,095,000.00** | **17,155,000.00** |
| **รายได้ที่รัฐบาลอุดหนุนให้องค์กรปกครองส่วนท้องถิ่น** | |  |  |  |
| หมวดเงินอุดหนุนทั่วไป | | 20,819,642.00 | 25,102,110.00 | 26,550,000.00 |
| **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | | **20,819,642.00** | **25,102,110.00** | **26,550,000.00** |
| **รวม** | | **38,908,262.60** | **43,402,590.00** | **45,173,500.00** |

-5-

**คำแถลงงบประมาณประกอบงบประมาณรายจ่ายประจำปีงบประมาณ พ.ศ. 2565**

|  |  |  |  |  |
| --- | --- | --- | --- | --- |
| **รายจ่าย** | | **รายจ่ายจริง**  **ปี 2563** | **ประมาณการ**  **ปี 2564** | **ประมาณการ**  **ปี 2565** |
| **จ่ายจากงบประมาณ** | |  |  |  |
|  | งบกลาง | 8,998,665.00 | 9,088,000.00 | 10,856,560.00 |
|  | งบบุคลากร | 9,406,359.00 | 13,385,200.00 | 13,557,620.00 |
|  | งบดำเนินงาน | 8,464,051.23 | 13,011,190.00 | 12,439,520.00 |
|  | งบลงทุน | 3,029,400.00 | 5,103,200.00 | 5,499,800.00 |
|  | งบเงินอุดหนุน | 3,101,934.05 | 2,815,000.00 | 2,820,000.00 |
| **รวมจ่ายจากงบประมาณ** | | **33,000,409.28** | **43,402,590.00** | **45,173,500.00** |

**บันทึกหลักการและเหตุผลประกอบร่างข้อบัญญัติงบประมาณรายจ่ายประจำปีงบประมาณ 2565**

โดยที่เป็นการสมควรตั้งงบประมาณรายจ่ายประจำปีงบประมาณ พ.ศ.2565 อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง ฉบับที่ 7 พ.ศ.2562 มาตรา 87 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลนาสิงห์และโดยการอนุมัติของนายอำเภอศรีวิไล

ข้อ 1.ข้อบัญญัตินี้เรียกว่า ข้อบัญญัติงบประมาณรายจ่ายประจำปีงบประมาณ พ.ศ.2565

ข้อ 2.ข้อบัญญัตินี้ให้ใช้บังคับตั้งแต่วันที่ 1 ตุลาคม พ.ศ.2564 เป็นต้นไป

ข้อ 3.งบประมาณรายจ่ายประจำปีงบประมาณ พ.ศ.2565 เป็นจำนวนเงินทั้งสิ้น 45,173,500 บาท

ข้อ 4.งบประมาณรายจ่ายทั่วไป จ่ายจากเงินรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนเงินทั้งสิ้น 45,173,500 บาท โดยแยกรายละเอียดตามแผนงานดังนี้

|  |  |  |
| --- | --- | --- |
| **ด้าน** | | **ยอดรวม** |
| **ด้านบริหารงานทั่วไป** | |  |
|  | แผนงานบริหารงานทั่วไป | 9,922,810 |
|  | แผนงานการรักษาความสงบภายใน | 1,233,030 |
| **ด้านบริการชุมชนและสังคม** | |  |
|  | แผนงานการศึกษา | 9,612,000 |
|  | แผนงานสาธารณสุข | 1,749,140 |
|  | แผนงานสังคมสงเคราะห์ | 1,196,760 |
|  | แผนงานเคหะและชุมชน | 916,000 |
|  | แผนงานสร้างความเข้มแข็งของชุมชน | 150,000 |
|  | แผนงานการศาสนา วัฒนธรรม และนันทนาการ | 260,000 |
| **ด้านการเศรษฐกิจ** | |  |
|  | แผนงานอุตสาหกรรมและการโยธา | 8,131,000 |

-6-

|  |  |
| --- | --- |
| แผนงานการเกษตร | 120,000 |
| แผนงานการพาณิชย์ | 1,026,200 |
| **ด้านการดำเนินงานอื่น** |  |
| แผนงานงบกลาง | 10,856,560 |
| **งบประมาณรายจ่ายทั้งสิ้น** | **45,173,500** |

ข้อ 5.งบประมาณรายจ่ายเฉพาะการ จ่ายจากรายได้ เป็นจำนวนเงินทั้งสิ้น 0 บาท ดังนี้

|  |  |
| --- | --- |
| **งบ** | **ยอดรวม** |
| **รวมรายจ่าย** | **0** |

ข้อ 6.ให้ปลัดองค์การบริหารส่วนตำบลนาสิงห์ ปฏิบัติหน้าที่ นายกองค์การบริหารส่วนตำบล ปฏิบัติการเบิกจ่ายงบประมาณที่ได้รับอนุมัติให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น และระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น

ข้อ 7.ให้ปลัดองค์การบริหารส่วนตำบล ปฏิบัติหน้าที่ นายกองค์การบริหารส่วนตำบลนาสิงห์มีหน้าที่รักษาการให้เป็นไปตามข้อบัญญัตินี้

ในฐานะนายกองค์การบริหารส่วนตำบล จะบริหารงบประมาณขององค์การบริหารส่วนตำบล ให้เกิดประโยชน์สูงสุดแก่ประชาชนและให้เป็นไปตามงบประมาณรายจ่ายที่ได้ตั้งไว้ จึงขอเสนอร่างข้อบัญญัติงบประมาณรายจ่ายประจำปีงบประมาณ พ.ศ. 2565 เพื่อให้สภาองค์การบริหารส่วนตำบลพิจารณาให้ความเห็นชอบต่อไป และขอให้เจ้าหน้าที่ชี้แจงรายละเอียดร่างข้อบัญญัติงบประมาณรายจ่ายประจำปีพ.ศ.2565 ต่อไป

นักวิเคราะห์นโยบายและแผน เรียน ท่านประธานสภาองค์การบริหารส่วนตำบลนาสิงห์ รายละเอียดร่างข้อบัญญัติงบประมาณรายจ่ายประจำปีงบประมาณ พ.ศ. 2565 ประกอบด้วย

- แผนงานงบกลาง ประกอบด้วย เงินสมทบกองทุนประกันสังคม เงินสมทบกองทุนเงินทดแทน เบี้ยยังชีพผู้สูงอายุ เบี้ยยังชีพความพิการ เบี้ยยังชีพผู้ป่วยเอดส์ เงินสำรองจ่ายและรายจ่ายตามข้อผูกพัน รวมรายจ่ายทั้งหมด 10,856,560 บาท

- แผนงานบริหารงานทั่วไป ประกอบด้วย งานบริหารทั่วไป งานวางแผนสถิติและวิชาการ งานบริหารงานคลัง งานควบคุมภายในและการตรวจสอบภายใน เป็นต้น รวมรายจ่ายทั้งหมด 9,922,810 บาท

- แผนงานการรักษาความสงบภายใน ประกอบด้วย งบบุคลากร โครงการซ้อมแผนป้องกันและระงับอัคคีภัยในสถานศึกษา โครงการป้องกันและลดอุบัติเหตุช่วงเทศกาล เป็นต้น รวมรายจ่ายทั้งหมด 1,233,030 บาท

- แผนงานการศึกษา ประกอบด้วย งบบุคลากร งานระดับก่อนวัยเรียนและประถมศึกษา โครงการอาหารกลางวันสำหรับเด็กปฐมวัยศูนย์พัฒนาเด็กเล็ก เป็นต้น รวมรายจ่ายทั้งหมด 9,612,000 บาท

-7-

- แผนงานสาธารณสุข ประกอบด้วย งบบุคลากร โครงการป้องกันและควบคุมโรคไข้เลือดออก โครงการป้องกันและควบคุมโรคระบาด เป็นต้น รวมรายจ่ายทั้งหมด 1,749,140 บาท

- แผนงานสังคมสงเคราะห์ ประกอบด้วย งบบุคลากร ค่าจ้างบริการ เป็นต้น รวมรายจ่ายทั้งหมด 1,196,760 บาท

- แผนงานเคหะและชุมชน ประกอบด้วย งานไฟฟ้าและประปา งานกำจัดขยะมูลฝอยและสิ่งปฏิกูล ค่าจ้างบริการ โครงการคัดแยกขยะ สะสมเงินทอง คุ้มครองอนาคต เป็นต้น รวมรายจ่ายทั้งหมด 916,000 บาท

- แผนงานสร้างความเข้มแข็งของชุมชน ประกอบด้วย โครงการขับเคลื่อนสภาเด็กและเยาวชน โครงการฝึกอบรมส่งเสริมอาชีพหลักสูตรการเลี้ยงไก่พันธุ์ไข่ โครงการฝึกอบรมส่งเสริมอาชีพหลักสูตรช่างซ่อมเครื่องใช้ไฟฟ้าภายในบ้าน รวมรายจ่ายทั้งหมด150,000 บาท

- แผนงานการศาสนา วัฒนธรรมและนันทนาการ ประกอบด้วย โครงการแข่งขันกีฬาประชาชนชาวตำบลนาสิงห์ โครงการจัดงานวันสงกรานต์ โครงการสืบสานประเพณีในวันเข้าพรรษา เป็นต้น รวมรายจ่ายทั้งหมด 260,000 บาท

- แผนงานอุตสาหกรรมและการโยธา ประกอบด้วย งบบุคลากร ค่าจ้างบริการ ค่าที่ดินและสิ่งก่อสร้าง เป็นต้น รวมรายจ่ายทั้งหมด 8,131,000 บาท

- แผนงานการเกษตร ประกอบด้วย โครงการปลูกต้นไม้ริมถนนสาธารณะ โครงการอนุรักษ์พันธุกรรมอันเนื่องมาจากพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯสยามบรมราชกุมารี เป็นต้น รวมรายจ่ายทั้งหมด 120,000 บาท

- แผนงานการพาณิชย์ ประกอบด้วย ค่าวัสดุ ค่าสาธารณูปโภค งบลงทุน เป็นต้น รวมรายจ่ายทั้งหมด 1,026,200 บาท

- และได้สรุปโครงการพัฒนาภายในหมู่บ้านต่างๆที่ตั้งไว้ตามร่างข้อบัญญัติงบประมาณรายจ่ายประจำปีงบประมาณ พ.ศ.2565 ซึ่งปรากฏในแผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ ค่าก่อสร้างสาธารณูปโภค ค่าปรับปรุงที่ดินและสิ่งก่อสร้าง ดังนี้

1) ก่อสร้างถนน คสล. หมู่ที่ 2 ตั้งไว้ 290,000 บาท

2) ก่อสร้างถนน คสล.หมู่ที่ 6 ตั้งไว้ 230,000 บาท

3) ก่อสร้างถนน คสล. หมู่ที่ 8 ตั้งไว้ 97,000 บาท

4) ก่อสร้างทางระบายน้ำ คสล. หมู่ที่ 5 เชื่อม หมู่ที่ 7 ตั้งไว้ 250,000 บาท

5) ก่อสร้างทางระบายน้ำ คสล.หมู่ที่ 5 ตั้งไว้ 100,000 บาท

6) ก่อสร้างฝาย หมู่ที่ 3 ตั้งไว้ 670,000 บาท

7) ก่อสร้างฝายกักเก็บน้ำประตูเปิด-ปิดน้ำ ห้วยเอือดตอนล่าง ตั้งไว้ 630,000 บาท

8) ขยายไหล่ทาง คสล. หน้าโรงเรียนบ้านนาสิงห์ ตั้งไว้ 250,000 บาท

-8-

9) จัดทำแนวเขตที่สาธารณะ ตั้งไว้ 68,000 บาท

10) เจาะบ่อน้ำบาดาล ตั้งไว้ 270,000 บาท

11) ปรับปรุงระบบประปา หมู่ที่ 1 ตั้งไว้ 260,000 บาท

12) ปรับปรุงระบบประปา หมู่ที่ 8 ตั้งไว้ 60,000 บาท

13) ปรับปรุงระบบประปา หมู่ที่ 4 ตั้งไว้ 340,000 บาท

14) วางท่อประปา ตั้งไว้ 500,000 บาท

15) ซ่อมแซมถนน คสล. ในตำบลนาสิงห์ ตั้งไว้ 60,000 บาท

16) ซ่อมแซมถนนลูกรังสายโคกมน ตั้งไว้ 60,000 บาท

17) ซ่อมแซมถนนลูกรังสายถ้ำน้อยน้ำทิพย์ ตั้งไว้ 90,000 บาท

18) ซ่อมแซมถนนลูกรังสายหนองแฮ่ ตั้งไว้ 30,000 บาท

19) ปรับปรุงซ่อมแซมเมรุ หมู่ที่ 5 ตั้งไว้ 300,000 บาท

20) ปรับปรุงรางระบายน้ำหมู่ที่ 1,2,3,5,6,8 ตั้งไว้ 145,000 บาท

สำหรับรายละเอียดต่างๆจะปรากฎตามร่างข้อบัญญัติงบประมาณรายจ่ายประจำปีฉบับนี้ ในส่วนที่ 3 รายงานรายละเอียดประมาณการรายจ่ายงบประมาณรายจ่ายทั่วไปประจำปีงบประมาณพ.ศ.2565

ประธาน ในการประชุมเพื่อพิจารณาร่างข้อบัญญัติงบประมาณรายจ่ายประจำปี พ.ศ.2565 ในวาระที่ 1 (ขั้นรับหลักการ) จะต้องดำเนินการตามขั้นตอนที่กำหนดไว้ ในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554 ในประเด็นตามลำดับ ดังนี้

**1.ปรึกษาและลงมติว่าจะรับหลักการแห่งร่างข้อบัญญัติงบประมาณรายจ่ายประจำปี พ.ศ.2565 ตามที่นายกองค์การบริหารบริหารส่วนตำบลเสนอหรือไม่**

ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

**เลขานุการสภา อบต.** ข้อกฎหมาย/ระเบียบที่เกี่ยวข้อง

ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547และแก้ไขเพิ่มเติมถึง(ฉบับที่2) พ.ศ.2554 ประกอบด้วย

**ข้อ 45 วรรคสาม กำหนดว่า** ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

**ข้อ 47 กำหนดว่า** ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะ

-9-

อภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่น จะให้คณะกรรมการสภาท้องถิ่นพิจารณาก่อนรับหลักการก็ได้

**ข้อ 48 กำหนดว่า** ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการในคณะกรรมการหาข้อยุติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด โดยให้นำวิธีการเลือกในข้อ 12 แห่งระเบียบนี้มาใช้โดยอนุโลม แล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ กรณีองค์การบริหารส่วนตำบลให้แจ้งนายอำเภอทราบ ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ

ให้ประธานท้องถิ่นทำหนังสือแจ้งมติของสภาท้องถิ่นมีมติไม่รับหลักการแห่งร่างข้อบัญญัติงบประมาณให้ผู้บริหารทราบในวันถัดจากวันที่สภาท้องถิ่นมีมติไม่รับหลักการ

ร่างข้อบัญญัติงบประมาณที่ผ่านการพิจารณาของคณะกรรมการหาข้อยุติ ตามวรรคหนึ่งให้สภาท้องถิ่นนำเข้าพิจารณาในวาระที่สองและวาระที่สาม ตามลำดับ

ประธาน จึงขอเชิญสมาชิกในที่ประชุมอภิปรายในหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2565 ต่อไป

ที่ประชุม สมาชิกได้ตรวจสอบอย่างละเอียดและรอบคอบแล้ว ไม่มีผู้ใดประสงค์จะอภิปรายในหลักการแห่งร่างข้อบัญญัติงบประมาณรายจ่ายประจำปี พ.ศ.2565 ตามที่นายกองค์การบริหารส่วนตำบลเสนอ

ประธาน ในเมื่อได้ให้เวลาพอสมควรแล้ว แต่ไม่มีสมาชิกท่านใดประสงค์จะอภิปรายจึงได้เรียกสมาชิกเข้าที่ประชุม และตรวจนับองค์ประชุมอีกครั้งหนึ่ง ปรากฏว่ามีสมาชิกเข้าร่วมประชุม 11 คน (รวมประธานสภาองค์การบริหารส่วนตำบล) เป็นอันครบองค์ประชุม และขอให้สมาชิกในที่ประชุมพิจารณาว่าจะลงมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2565 ตามที่นายกองค์การบริหารส่วนตำบลเสนอหรือไม่

มติที่ประชุม ลงมติรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. 2565 ด้วยมติเสียงข้างมาก (รับหลักการ 10 เสียง ยกเว้นประธานงดออกเสียง)

ประธาน **2**.**การพิจารณาตั้งคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2565**

เมื่อสภาองค์การบริหารส่วนตำบล ได้ลงมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2565 ในวาระที่หนึ่ง ไปแล้ว จึงขอให้สภาองค์การบริหารส่วนตำบลเลือกคณะกรรมการแปรญัตติร่างข้อบัญญัติ

-10-

งบประมาณรายจ่ายประจำปีงบประมาณ พ.ศ. 2565 จำนวนไม่น้อยกว่าสามคนแต่ไม่เกินเจ็ดคน

ขอเชิญเลขานุการสภาองค์การบริหารส่วนตำบล ชี้แจงข้อกฎหมายหรือระเบียบ ที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง**

ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่2) พ.ศ.2554

**ข้อ 103 (1) กำหนดว่า** คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

**ข้อ 105 กำหนดว่า** ภายใต้ข้อบังคับข้อ 103 และ ข้อ 104 สภาท้องถิ่นมี

อำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็น

คณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของ

สภาท้องถิ่น ดังนี้

1. คณะกรรมการแปรญัตติร่างข้อบัญญัติ

**ข้อ 106 กำหนดว่า** กรรมการสภาท้องถิ่นพ้นจากหน้าที่เมื่อ

(4) เลือกคณะกรรมการท้องถิ่นขึ้นใหม่หรืองานที่ได้รับมอบหมายเสร็จสิ้นลง

**ข้อ107 กำหนดว่า** ภายใต้ข้อบังคับข้อ 103 วิธีเลือกคณะกรรมการสภาท้องถิ่นให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมี สมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม

**ข้อ 12 กำหนดว่า** วิธีเลือกรองประธานสภาท้องถิ่นให้นำความในมาตรา 8 มาใช้บังคับโดยอนุโลม

กรณีที่กฎหมายว่าด้วยองค์กรปกครองส่วนท้องถิ่นกำหนดให้สภาท้องถิ่นใดมีรองประธานสภาท้องถิ่นได้มากกว่าหนึ่งคน ให้เลือกรองประธานสภาท้องถิ่นคนที่หนึ่งก่อน แล้วจึงเลือกรองประธานสภาท้องถิ่นในลำดับถัดไปทีละคนจนกว่าจะครบตามจำนวนที่พึงมี

ประธาน จึงเสนอให้ที่ประชุมพิจารณาว่าจะกำหนดให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2565 ในครั้งนี้ จำนวนกี่คน (ไม่น้อยกว่าสามคนแต่ไม่เกินเจ็ดคน)

นายทองปัก มีศรี เสนอให้มีคณะกรรมการแปรญัตติร่างข้อบัญญัติงบประมาณรายจ่ายประจำปี

(สมาชิกสภา อบต.) งบประมาณ พ.ศ. 2565 จำนวน สาม คน

-11-

ผู้รับรอง 1) นายมีชัย นาเวียง 2) นายประสาตร์ ยิ่งยืน

ประธาน ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเป็นอย่างอื่นอีก เป็นอันว่าสภาองค์การบริหารส่วนตำบล กำหนดให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2565 จำนวน สามคน

ขั้นตอนต่อไปขอให้ที่ประชุมเสนอชื่อสมาชิกที่เห็นสมควรเป็นคณะกรรมการแปรญัตติฯ โดยเลือกทีละคนจนกว่าจะครบจำนวนสามคน ตามลำดับ และการเสนอชื่อให้เสนอได้โดยไม่จำกัดจำนวน พร้อมทั้งให้มีผู้รับรองอย่างน้อยสองคนด้วย

จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯในลำดับที่ 1

นายสมศักดิ์ ทองอุ่น เสนอ นายประศาตร์ ยิ่งยืน ตำแหน่ง สมาชิกสภาองค์การบริหารส่วนตำบล

(รองประธานสภาฯ ) หมู่ที่ 3 เป็นคณะกรรมการแปรญัตติฯ คนที่ 1

ผู้รับรอง 1) นางหนูการ จะหลาบหลอง 2) นายทัก คำภิดี

ประธาน ไม่ทราบว่ามีสมาชิกท่านใดเสนอชื่อสมาชิกท่านอื่นเพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเพิ่มเติมเป็นอันว่า นายประศาตร์ ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 3 ได้รับเลือกเป็นคณะกรรมการแปรญัตติฯ คนที่ 1

จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯ คนที่ 2

นายมีชัย นาเวียง - เสนอ นายเวียงชัย ยิ่งยืน ตำแหน่งสมาชิกสภาองค์การบริหารส่วนตำบล

(สมาชิกสภา อบต.) หมู่ที่ 7 เป็นคณะกรรมการแปรญัตติฯ คนที่ 2

ผู้รับรอง 1) นายสมศักดิ์ ทองอุ่น 2) นางหนูการ จะหลาบหลอง

ประธาน ไม่ทราบว่ามีสมาชิกท่านใดเสนอรายชื่อสมาชิกท่านอื่นเพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเพิ่มเติมเป็นอันว่า นายเวียงชัย ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 7 ได้รับเลือกเป็นคณะกรรมการแปรญัตติฯ คนที่ 2

จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯ คนที่ 3

นายทองปัก มีศรี เสนอนายวิชัย ฝ่ายทอง ตำแหน่ง สมาชิกสภาองค์การบริหารส่วนตำบลนาสิงห์ (สมาชิกสภา อบต.) หมู่ที่ 5 เป็นคณะกรรมการแปรญัตติฯ คนที่ 3

ผู้รับรอง 1) นายทัก คำภิดี 2) นายประศาตร์ ยิ่งยืน

ประธาน ไม่ทราบว่ามีสมาชิกท่านใดเสนอชื่อสมาชิกท่านอื่นเพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเพิ่มเติมเป็นอันว่า นายวิชัย ฝ่ายทอง ตำแหน่ง สมาชิกสภาองค์การบริหารส่วนตำบลนาสิงห์ หมู่ที่ 5 ได้รับเลือกเป็นคณะกรรมการแปรญัตติฯ คนที่ 3

-12-

**สรุปว่าคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2565 จำนวน 3 คน ประกอบด้วย**

1) นายประสาตร์ ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 3

2) นายเวียงชัย ยิ่งยืน ตำแหน่ง สมาชิกสภาองค์การบริหารส่วนตำบล หมู่ที่ 7

3) นายวิชัย ฝ่ายทอง ตำแหน่งสมาชิกสภาองค์การบริหารส่วนตำบล หมู่ที่ 5

จึงเชิญให้เลขานุการสภาองค์การบริหารส่วนตำบล เป็นผู้นัดประชุมคณะกรรมการแปรญัตติฯ ในครั้งแรกเพื่อให้มีการเลือกประธานกรรมการและเลขานุการฯ ต่อไป

เลขานุการสภา อบต. ได้แจ้งนัดประชุมคณะกรรมการแปรญัตติฯ ครั้งแรก เพื่อให้มีการเลือกประธานกรรมการและเลขานุการฯ ในวันที่ 13 สิงหาคม 2564 ตั้งแต่เวลา 15.00 น. เป็นต้นไป ณ ห้องประชุมกิจการสภา องค์การบริหารส่วนตำบลนาสิงห์

ประธาน **3. การพิจารณากำหนดระยะเวลาเสนอคำแปรญัตติต่อคณะกรรมการแปรญัตติฯ**

ให้สภาองค์การบริหารส่วนตำบลพิจารณากำหนดระยะเวลาในการเสนอคำแปรญัตติคณะกรรมการแปรญัตติฯ โดยระยะเวลาที่กำหนดจะต้องไม่น้อยกว่า 24 ชั่วโมงนับแต่ สภาองค์การบริหารส่วนตำบลรับหลักการแห่งร่างข้อบัญญัติงบประมาณรายจ่ายฉบับนี้ พร้อมทั้งให้กำหนดสถานที่เสนอคำแปรญัตติไว้ด้วย

จึงเชิญเลขานุการสภาองค์การบริหารส่วนตำบลชี้แจงข้อกฎหมายหรือระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554**

**ข้อ 45 วรรคสาม กำหนดว่า** ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

**ข้อ 49 วรรคหนึ่ง กำหนดว่า** ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

**วรรคสอง กำหนดว่า** ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

**และวรรคสาม กำหนดว่า** การเสนอคำแปรญัตติให้อนุโลมใช้ตามแบบท้าย ระเบียบนี้

-13-

**ข้อ 59 กำหนดว่า** การแปรญัตติร่างข้อบัญญัติงบประมาณรายจ่ายจะกระทำได้เฉพาะการลดรายจ่ายหรือการขอลดจำนวนเงินที่ขออนุมัติจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้า เป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสามและข้อ 49 วรรคหนึ่ง

ประธาน จึงเสนอให้ที่ประชุมพิจารณากำหนดระยะเวลาเสนอคำแปรญัตติคณะกรรมการแปรญัตติฯต่อไป

นายสมศักดิ์ ทองอุ่น เสนอให้กำหนดระยะเวลาเสนอคำแปรญัตติต่อคณะกรรมการแปรญัตติฯ ตั้งแต่วันนี้

(รองประธานสภาฯ ) (วันที่ 13 สิงหาคม 2564 เวลา 15.30 น.) จนถึงวันที่ 18 สิงหาคม 2564 เวลา 15.30น. โดยใช้สถานที่ ณ ห้องกิจการสภา องค์การบริหารส่วนตำบลนาสิงห์

ประธาน ไม่ทราบว่าสมาชิกท่านใดเสนอเพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเป็นอย่างอื่น จึงถือว่าสมาชิกสภาองค์การบริหารส่วนตำบลได้กำหนดระยะเวลาเสนอคำแปรญัตติต่อคณะกรรมการแปรญัตติฯตั้งแต่ (วันที่ 13 สิงหาคม 2564 เวลา 15.30 น.) จนถึงวันที่ 18 สิงหาคม 2564 เวลา 15.30 น. และกำหนดสถานที่ยื่นคำแปรญัตติต่อคณะกรรมการแปรญัตติฯ ณ ห้องกิจการสภา องค์การบริหารส่วนตำบลนาสิงห์

จึงขอให้สมาชิกสภาองค์การบริหารส่วนตำบลและผู้บริหารฯที่ประสงค์จะแก้ไขหรือเพิ่มเติมร่างข้อบัญญัติงบประมาณรายจ่ายประจำปีงบประมาณ พ.ศ. 2565 ให้ยื่นเสนอคำแปรญัตติต่อคณะกรรมการแปรญัตติฯ ภายในระยะเวลาและสถานที่กำหนด

ประธาน **4.การพิจารณากำหนดระยะเวลาพิจารณาคำแปรญัตติที่คณะกรรมการแปรญัตติ ได้รับไว้**

ในลำดับต่อไป ให้ที่ประชุมพิจารณากำหนดระยะเวลาพิจารณาคำแปรญัตติที่คณะกรรมการแปรญัตติได้รับไว้จากสมาชิกสภาฯ หรือผู้บริหารฯที่ ประสงค์ขอแปรญัตติว่าจะให้คณะกรรมการแปรญัตติฯ ดำเนินการพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ.2565 ให้แล้วเสร็จภายในระยะเวลาใด

เชิญเลขานุการสภาองค์การบริหารส่วนตำบลชี้แจงข้อกฎหมายหรือระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554**

**ข้อ 115 กำหนดว่า** คณะกรรมการสภาท้องถิ่นจะกำหนดนัดประชุมเมื่อใดให้แจ้งให้ผู้บริหารท้องถิ่น สมาชิกสภาท้องถิ่น ผู้เสนอญัตติ และผู้แปรญัตติทราบล่วงหน้า ไม่น้อยกว่ายี่สิบสี่ชั่วโมงก่อนกำหนดเวลานัดประชุม

-14-

เมื่อมีการประชุมคณะกรรมการสภาท้องถิ่นตามกำหนดที่นัดหมาย ถ้าผู้แปรญัตติไม่มาชี้แจงตามนัดเป็นเวลาเกินสามสิบนาที นับแต่เวลาที่คณะกรรมการสภาท้องถิ่นได้เริ่มประชุมในวันนั้นให้ถือว่าผู้แปรญัตติได้ถอนคำแปรญัตตินั้นแล้ว เว้นแต่ผู้แปรญัตติจะมีความจำเป็นที่ไม่อาจมาชี้แจงได้ และการประชุมเรื่องนั้นยังไม่เสร็จสิ้น คณะกรรมการสภาท้องถิ่นจะรับพิจารณาคำแปรญัตตินั้นต่อไปก็ได้

**ข้อ 116 กำหนดว่า** หากคณะกรรมการสภาท้องถิ่นดำเนินการไม่แล้วเสร็จภายในเวลาที่สภาท้องถิ่นกำหนดให้ประธานกรรมการรายงานต่อประธานสภาท้องถิ่นโดยด่วน

ในกรณีตามวรรคหนึ่ง ถ้าอยู่ในสมัยประชุม ให้ประธานสภาท้องถิ่นเสนอต่อ ที่ประชุมสภาท้องถิ่น เพื่อลงมติให้ขยายเวลาที่กำหนดไว้ หรือให้กำหนดการตามที่สภาท้องถิ่นเห็นสมควร แต่ถ้าอยู่นอกสมัยประชุมและคณะกรรมการสภาท้องถิ่นมีอำนาจประชุมนอกสมัยประชุมได้ตามข้อ 111 วรรคหนึ่ง ให้ประธานสภาท้องถิ่นมีอำนาจอนุญาตขยายเวลาที่กำหนดไว้ตามที่เห็นสมควร แล้วรายงานให้สภาท้องถิ่นทราบในการประชุมสภาท้องถิ่นสมัยต่อไป

ประธาน จึงเสนอให้ที่ประชุมพิจารณากำหนดระยะเวลาพิจารณาคำแปรญัตติที่คณะกรรมการ แปรญัตติฯ ได้รับไว้

นางหนูการ จะหลาบหลอง เสนอให้คณะกรรมการแปรญัตติฯ พิจารณาคำแปรญัตติที่ได้รับไว้รวมทั้งการ

(สมาชิกสภา อบต.) พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2565 ให้แล้วเสร็จ ภายในระยะเวลาระหว่างวันที่ 19 สิงหาคม 2564 เวลา 08.30 น.จนถึงวันที่ 20 สิงหาคม 2564 เวลา 12.00 น. ณ ห้องกิจการสภา องค์การบริหารส่วนตำบลนาสิงห์

ประธาน ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเป็นอย่างอื่นอีก จึงถือว่าสภาองค์การบริหารส่วนตำบลได้กำหนดระยะเวลาพิจารณาคำแปรญัตติที่คณะกรรมการแปรญัตติฯได้รับไว้ รวมทั้งการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2565 ให้แล้วเสร็จภายในระยะเวลาระหว่างวันที่ 19 สิงหาคม 2564 เวลา 08.30 น. จนถึงวันที่ 20 สิงหาคม 2564 เวลา 12.00 น. ณ ห้องกิจการสภา องค์การบริหารส่วนตำบลนาสิงห์

และในการแปรญัตตินั้นจะต้องไม่เป็นลักษณะต้องห้ามตามข้อ 60 และข้อ 61 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

-15-

**เริ่มประชุมเวลา 13.30 น.**

**3. 2 ขออนุมัติโอนงบประมาณ ประจำปีงบประมาณ พ.ศ. 2564**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต.ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

ท้องถิ่น พ.ศ.2563

ข้อ 27 กำหนดว่า การโอนเงินงบประมาณรายจ่ายในงบลงทุน โดยการโอนเพิ่ม

โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการ

ใหม่ ให้เป็นอำนาจอนุมัติของสภาท้องถิ่น

ประธาน ขอเชิญปลัด อบต. ปฏิบัติหน้าที่ นายก อบต. ชี้แจงการขออนุมัติโอนเงินงบประมาณ ประจำปีงบประมาณ พ.ศ.2564

ปลัดองค์การบริหารส่วนตำบล อาศัยอำนาจตามข้อ 27 แห่งระเบียบกระทรวงมหาดไทย ว่าด้วยวิธีงบประมาณ

ปฏิบัติหน้าที่ ขององค์กรปกครองส่วนท้องถิ่น พ.ศ.2563 ขออนุมัติโอนเงินงบประมาณเพิ่ม

นายกองค์การบริหารส่วนตำบล และเพื่อตั้งจ่ายเป็นรายการใหม่ ดังนี้

**กองช่าง**

1. **โอนเพิ่ม**

แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้าง โครงการปรับปรุงภูมิทัศน์สำนักงานองค์การบริหารส่วนตำบลนาสิงห์ เพื่อจ่ายเป็นค่าก่อสร้างอาคารเอนกประสงค์ จำนวน ๑ หลัง ,ก่อสร้างเสาธงหน้าสำนักงาน อบต.นาสิงห์ จำนวน ๑ แห่ง รายละเอียดตามตามแบบแปลนที่ อบต.นาสิงห์กำหนด งบประมาณที่ตั้งไว้ ๗๖๐,๐๐๐.- บาท งบประมาณคงเหลือก่อนโอน จำนวน ๗๖๐,๐๐๐.- บาท ขออนุมัติโอนเพิ่ม จำนวน ๒๔๐,๐๐๐.- บาท งบประมาณคงเหลือหลังโอน จำนวน ๑,๐๐๐,๐๐๐ บาท

**โอนลด**

แผนงานเคหะและชุมชน งานบริหารงานทั่วไปเกี่ยวกับเคหะและชุมชน

งบบุคลากร เงินเดือน (ฝ่ายประจำ) เงินเดือนพนักงาน เพื่อจ่ายเป็นจ่ายเป็น

เงินเดือนพนักงานส่วนตำบลและเงินปรับปรุงเงินเดือนประจำปีของพนักงานส่วน

ตำบล งบประมาณตั้งไว้ จำนวน ๙๕๐,000 บาท งบประมาณคงเหลือก่อนโอน

จำนวน ๓๖๗,๒๒๐.- บาท ขออนุมัติโอนลด จำนวน ๒๔๐,000 บาท งบประมาณ

คงเหลือหลังโอน จำนวน ๑๒๗,๒๐๐.- บาท

1. **โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้าง โครงการก่อสร้างถนน คสล.สายห้วยอีแดด หมู่ที่ ๕ ขนาดกว้าง ๔ เมตร ยาว 240 เมตร หนา ๐.1๕ เมตร หรือมีพื้นที่ผิวจราจรไม่น้อยกว่า 960 ตารางเมตร ไหล่ทางลูกรังข้างละ 0.30 เมตร พร้อมป้ายประชาสัมพันธ์โครงการ จำนวน ๑ ป้ายรายละเอียดตามตามแบบแปลนที่

-16-

อบต.นาสิงห์กำหนด งบประมาณที่ตั้งไว้ - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน ๕๐๐,๐๐๐.- บาท งบประมาณคงเหลือหลังโอน จำนวน ๕๐๐,๐๐๐ บาท

**โอนลด**

ด้านบริหารงานทั่วไป แผนงานบริหารงานทั่วไป งานบริหารงานทั่วไป งบดำเนินงาน หมวดค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการจัดการเลือกตั้งนายก อบต.และสมาชิกสภา อบต. จำนวน ๕๐๐,๐๐๐.-บาท เพื่อจ่ายเป็นค่าใช้จ่ายในการจัดการเลือกตั้งนายก อบต.และสมาชิกสภา อบต. เช่น ค่าวัสดุอุปกรณ์ ค่าตอบแทนคณะกรรมการ ค่าอาหาร ค่าอาหารว่างและเครื่องดื่ม ค่าป้ายโครงการ ฯลฯ

งบประมาณตั้งไว้ จำนวน ๕๐๐,000 บาท งบประมาณคงเหลือก่อนโอน จำนวน ๕๐๐,000 บาท ขออนุมัติโอนลด จำนวน 5๐๐,000 บาท งบประมาณคงเหลือหลังโอน จำนวน - บาท

1. **โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้าง โครงการก่อสร้างถนน คสล.สายวัดป่าดงทอง หมู่ที่ ๖ ขนาดกว้าง ๔ เมตร ยาว 240 เมตร หนา ๐.1๕ เมตร หรือมีพื้นที่ผิวจราจรไม่น้อยกว่า 960 ตารางเมตร ไหล่ทางลูกรังข้างละ 0.30 เมตร พร้อมป้ายประชาสัมพันธ์โครงการ จำนวน ๑ ป้ายรายละเอียดตามตามแบบแปลนที่ อบต.นาสิงห์กำหนด งบประมาณที่ตั้งไว้ - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน ๕๐๐,๐๐๐.- บาท งบประมาณคงเหลือหลังโอน จำนวน ๕๐๐,๐๐๐ บาท

**โอนลด**

ด้านบริหารงานทั่วไป แผนงานบริหารงานทั่วไป งานบริหารงานทั่วไป งบบุคลากร เงินเดือน (ฝ่ายการเมือง ) เงินเดือนนายก/รองนายก จำนวน ๕๑๔,๐๘๐.-บาท เงินเดือนนายก อบต. เดือนละ 20,400บาท/เงินเดือนรองนายก อบต.จำนวน ๒ คน เดือนละ ๑๑,๒๒๐ บาท จำนวน ๑๒ เดือน งบประมาณตั้งไว้ จำนวน ๕๑๔,๐๘๐.- บาท งบประมาณคงเหลือก่อนโอน จำนวน 287,080.- บาท ขออนุมัติโอนลด จำนวน 250,000 บาท งบประมาณคงเหลือหลังโอน จำนวน 37,080.- บาท

**โอนลด**

ด้านบริหารงานทั่วไป แผนงานบริหารงานทั่วไป งานบริหารงานทั่วไป งบดำเนินงาน หมวดค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการทัศนศึกษาดูงานคณะผู้บริหาร สมาชิกสภา พนักงานส่วนตำบล พนักงานจ้าง ผู้นำชุมชน .จำนวน 250,000.-บาท เพื่อจ่ายเป็นค่าใช้จ่ายในการดำเนินโครงการทัศนศึกษาดูงานผู้บริหาร สมาชิกสภา พนักงานส่วนตำบล พนักงานจ้าง ผู้นำชุมชน เช่น ค่าจ้างเหมารถโดยสาร ค่าเช่าที่พัก ค่าวัสดุ อุปกรณ์ ค่าอาหาร ค่าอาหารว่างและเครื่องดื่ม ค่าสมนาคุณวิทยากร ค่าป้ายโครงการ ฯลฯ งบประมาณตั้งไว้ จำนวน 250,000.- บาท งบประมาณ

-17-

คงเหลือก่อนโอน จำนวน 250,000.- บาท ขออนุมัติโอนลด จำนวน 250,000 บาท งบประมาณคงเหลือหลังโอน จำนวน - บาท

ประธาน ขอเสนอให้ที่ประชุมพิจารณาว่าจะอนุมัติการโอนงบประมาณรายจ่ายเพิ่มและตั้งจ่ายเป็นรายการใหม่หรือไม่

มติที่ประชุม อนุมัติให้โอนเงินงบประมาณรายจ่าย ประจำปีงบประมาณ พ.ศ.2564 จำนวน 3 โครงการ งบประมาณจำนวน 1,240,000 บาท ด้วยมติเสียงข้างมาก (เห็นด้วย 10 เสียง และประธานงดออกเสียง 1 เสียง)

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นางมลิวรรณ ประชาชัย ขอแจ้งทางท่านสมาชิกสภาองค์การบริหารส่วนตำบลทุกท่าน ทางศูนย์พัฒนา

(ผอ. กองการศึกษาฯ ) เด็กเล็กทั้งสองแห่งจะทำการเปิดการเรียนการสอนตามปกติ ในวันจันทร์ที่ 16 สิงหาคม 2564

นางสาววันเพ็ญ ฉั่นพัฒนาพงศ์ องค์การบริหารส่วนตำบลนาสิงห์ได้รับงบประมาณเงินอุดหนุนเฉพาะกิจที่จะได้รับ

(ปลัดองค์การบริหารส่วนตำบล การจัดสรรตามพระราชบัญญัติงบประมาณรายจ่ายประจำปีงบประมาณ พ.ศ.

ปฏิบัติหน้าที่ 2565 งบประมาณเงินอุดหนุนที่จัดสรรให้แก่องค์กรปกครองส่วนท้องถิ่น

นายกองค์การบริหารส่วนตำบล) (เทศบาลตำบลและองค์การบริหารส่วนตำบล) แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น จำนวน 3 โครงการ จำนวนเงินรวม 15,976,000 บาท รายละเอียด ดังนี้

1. โครงการก่อสร้างถนนคอนกรีตเสริมเหล็ก บ้านทรายทอง หมู่ที่ 5 กว้าง 5 เมตร ยาว 2,000 เมตร หนา 0.15 เมตร ไหล่ทางข้างละ 0.30 เมตร งบประมาณเงินอุดหนุน 9,947,000 บาท
2. โครงการก่อสร้างทางระบายน้ำหนองแฮ่ หมู่ที่ 8 บ้านนาสิงห์รุ่งเรือง งบประมาณเงินอุดหนุน 1,397,000 บาท
3. โครงการขุดลอกสระหลวง หมู่ที่ 6 บ้านนาทรายเจริญสุข มีปริมาตรดินขุด

ไม่น้อยกว่า 49,834.03 ลูกบาศก์เมตร งบประมาณเงินอุดหนุน 4,632,000 บาท

นายทองปัก มีศรี 1. ขอแจ้งป้ายโครงการติดตั้งติดถนนมาก อาจเกิดอันตราย หากย้ายได้

(สมาชิกสภา อบต.) ขอให้ย้ายเลยนะครับ

2. ทางอาสาสมัครสาธารณสุขประจำหมู่บ้าน (อสม.) ตำบลนาสิงห์ มีความต้องการที่จะรบกวนขอชุด PPE ไปใช้ในหมู่บ้าน เนื่องจากมีชาวบ้านบางคนมาจากพื้นที่ที่มีความเสี่ยงจากสถานการณ์โควิด-19

นายนรินทร์ ศรีอุทา ขออนุญาตชี้แจง เนื่องจาก อสม. ในชุมชนจัดขึ้นตรงต่อโรงพยาบาลส่งเสริม

(รองปลัด อบต. ) สุขภาพประจำตำบล (รพ.สต.) เราไม่สามารถจัดสรรงบประมาณมาช่วยในส่วนนี้ จะมีงบประมาณที่สามารถช่วยได้เพียงบางส่วน ซึ่งทาง อบต.นาสิงห์ ได้จัดสรรไปแล้ว เช่น เจลแอลกอฮอร์ ผ้าปิดจมูก ฯลฯ ครับ

-18-

นายมีชัย นาเวียง 1. ทางระบายน้ำที่กำลังทำอยู่ตอนนี้ ในพื้นที่หมู่ที่ 5 บางจุดสูงกว่าระดับถนน น้ำ

(สมาชิกสภา อบต.) อาจไม่ไหลลงท่อ ฝากดูแลด้วยครับ

2. ถนนเส้นห้วยอีแดด มีเสาไฟฟ้าตั้งอยู่ในพื้นที่ของชาวบ้าน ฝากดูแลแนะนำด้วยครับ

นายทัก คำภิดี ฝากทางอบต.นาสิงห์ หาแนวทางแก้ไขเกี่ยวกับเยาวชนขับจักรยานยนต์ส่งเสียงดัง

(สมาชิกสภา อบต.) เส้นหลังโรงเรียนนาสิงห์ ก่อเกิดความรำคาญให้กับชาวบ้านแถวนั้น

นางหนูการ จะหลาบหลอง 1. นำเรียนทางผอ.กองช่างเข้าดูแลแก้ไขรางระบายน้ำ หมู่ที่ 1 จุดเดิมค่ะ ตอนนี้

(สมาชิกสภา อบต.) อุดตัน ทำให้น้ำขังมากค่ะ

2. ฝากซ่อมแซมฝาปิดรางระบายน้ำ หมู่ที่ 1 ค่ะ

3. ขอติดตั้งไฟฟ้าส่องสว่างตรงศาลาประชาคมหมู่บ้าน เพิ่มเติมค่ะ

นายเวียงชัย ยิ่งยืน ขออนุญาตเรียนถามว่า เนื่องจากปัจจุบันทางชาวบ้านในตำบลนาสิงห์มีการนำ

(สมาชิกสภา อบต.) สัตว์เลี้ยงมาเลี้ยงเป็นจำนวนมาก เช่น หมู วัว ควาย ในกรณีที่มีโรคระบาดแล้วสัตว์เกิดล้มตาย ทางหน่วยงานอบต. มีงบประมาณในการช่วยเหลือไหมครับ

นายนรินทร์ ศรีอุทา ทางหน่วยงานเราไม่มีงบประมาณในส่วนนี้ จะมีงบประมาณเฉพาะในการดูแล

(รองปลัด อบต. ) ป้องกันเท่านั้น เช่น การฉีดพ่น การให้ยา เป็นต้น

นายประสาตร์ ยิ่งยืน 1. ขอแจ้งความเดือดร้อนของชาวบ้าน หมู่ที่ 3 มีท่อน้ำอุดตัน ทำให้เกิดน้ำขัง

(สมาชิกสภา อบต.) บริเวณทางโค้งหนองบ่อ ถนนลื่น อาจเกิดอันตราย

2. ฝากซ่อมแซมไฟฟ้าส่องสว่าง หมู่ที่ 3 ครับ

นายทองปัก มีศรี 1. ขอฝากแจ้งเตือนให้กับผู้รับเหมาเวลานำรถแบ็คโฮเข้ามาในพื้นที่ อยากให้มี

(สมาชิกสภา อบต.) ไม้กระดานรองเวลาที่รถเดินบนถนน

2. ถนนเส้นนาสิงห์ – นาทราย และเส้นนาสิงห์ – ศรีวิไล หญ้าขึ้นสูงมากแล้ว ฝากทางหัวหน้าส่วนราชการที่เกี่ยวข้องจัดหางบประมาณเข้าดูแลเพิ่มเติมครับ

นางสาววันเพ็ญ ฉั่นพัฒนาพงศ์ ทุกเรื่องราว ทุกปัญหาที่ทางสมาชิก อบต. ได้กล่าวมานั้น ทางเราจะเข้าไปดูแล

(ปลัดองค์การบริหารส่วนตำบล แก้ไขให้ต่อไป

ปฏิบัติหน้าที่

นายกองค์การบริหารส่วนตำบล)

ปิดประชุมเวลา 15.00 น.

(ลงชื่อ) ผู้บันทึกรายงานการประชุม

(นายสุรพล นันทา)

เลขานุการสภาองค์การบริหารส่วนตำบลนาสิงห์

-19-

(ลงชื่อ) ประธานกรรมการตรวจสอบรายงานการประชุม

( นางหนูการ จะหลาบหลอง)

(ลงชื่อ) กรรมการตรวจสอบรายงานการประชุม

( นายทองปัก มีศรี )

(ลงชื่อ) กรรมการและเลขานุการตรวจสอบรายงานการประชุม

( นายคำมี ก้อนบุญใส)

การรับรองรายงานการประชุม

.........................................................................................................................................................................

.........................................................................................................................................................................

(ลงชื่อ)

( นายบุญฤทธิ์ สายสอน )

ประธานสภาองค์การบริหารส่วนตำบลนาสิงห์